І які ўжо раз даводзіцца нагадваць, што дэпутаты БНФ пісалі праект гэтай Дэклярацыі. Што ўсе дні, калі абмяркоўваўся дакумэнт, дэпутаты БНФ адстойвалі свае пазыцыі — і выступамі, і шляхам галасаваньня. Толькі ў часе пасяджэньняў 26-27 ліпеня дэпутаты БНФ выступілі больш за сто разоў! Пра выхад з залі як тактычны крок і яго ўплыў на вынік галасаваньня таксама шмат казалася.